روسیا و امریکا پرزیدنت‌لری ولادیمیر پوتین و دونالد ترامپ آراسیندا تلفون دانیشیغی اولوب.
کرملین مطبوعات خیدمتی نین وئردیگی معلوماتا گؤره، تلفون دانیشیغی امریکا طرفی‌نین تشببوسو ایله باش توتوب. دؤولت باشچی‌لاری تلفون دانیشیغی زامانی دونیادا کروناویروسون گئنیش میقیاسدا یاییلماسیندا جدی ناراحاتچی‌لیق‌لارینی بیلدیریب‌لر. پوتین و ترامپ بو تهلوکه‌یه قارشی اؤز اؤلکه‌لرینده گؤرولن تدبیرلر باره‌ده بیر-بیرینی معلوماتلاندیریب‌لار. ایکی اؤلکه‌نین بو ایستیقامتده داها سیخ امکداش‌لیغی‌نین مومکون‌لوگو موذاکیره اولونوب.
بون‌دان باشقا روسیا و امریکا لیدرلری دونیا نفت بازارین‌داکی حاضیرکی وضعیت باره‌ده ده فیکیر موبادیله‌سی آپاریب‌لار. بو ایستیقامتده انرژی ناظیرلری‌نین خطی ایله روسیا- امریکا مصلحت لشمه‌لری حاقیندا راضی‌لیق الده اولونوب.
پوتین و ترامپ تلفون دانیشیغی زامانی ایکی طرف‌لی موناسیبت‌لره دایر مسئله‌لره ده توخونوب‌لار.
لیدرلر شخصی تماس‌لارین داوام ائتدیریلمه‌سی باره‌ده راضیلیغا گلیب‌لر.
